《暮春》
元代·黄庚

寂寞园林三月时，客中几度见春归。
柳眉绿皱莺无语，花脸红销蝶倦飞。
节物暗催双鬓老，功名长与寸心违。
百年身世成何事，回首西山又落晖。

作者简介：黄庚，字星甫，号天台山人，天台（今属浙江）人。出生宋末，早年习举子业。卒年八十馀。晚年曾自编其诗为《月屋漫稿》。事见本集卷首自序及集中有关诗文。黄庚诗，以原铁琴铜剑楼藏四卷抄本（今藏北京图书馆）为底本。校以影印文渊阁《四库全书》本（简称四库本）。两本卷次不同，文字亦各有错诲空缺，而底本多出校本诗十馀首。